# Tárgyalja: Pénzügyi Bizottság

 Nyilvános ülés anyaga

# Berettyóújfalu Város Önkormányzata Polgármesterétől

# Városfejlesztési Iroda

## ELŐTERJESZTÉS

a RO-HU 359 azonosító számú projekttel kapcsolatos döntés meghozataláról

# Tisztelt Képviselő-testület!

Berettyóújfalu Város Önkormányzata az INTERREG V-A ROMÁNIA-MAGYARORSZÁG PROGRAM 8/b. alprogram (Foglalkoztatásbarát növekedés támogatása a belső potenciál fejlesztésén keresztül ) kapcsán megnyílt pályázati felhívás keretében pályázatot nyújtott be „**Promoting an integrated approach regarding the improving of the employment rate and business environment at the level of Marghita and Berettyóújfalu towns**”- „*A foglalkoztatási szint és az üzleti környezet javítása Marghita és Berettyóújfalu városok szintjén*” megnevezéssel.

A projekt célja a helyi munkaerőpiaci szereplők együttműködésének támogatása a munkaerő iránti kereslet és a kínálat jobb összehangolása és a foglalkoztatási helyzet javítása érdekében. A tervezett projekt Berettyóújfalu központjában a piac területén (1600/6, 1602/2 hrsz.), valamint a strand területén (1574 hrsz.) valósul meg. Kialakításra kerül egy képzési hely a hozzá kapcsolódó vizesblokkal, valamint a piac működéséhez szükséges irodák elhelyezésével. Az épületben őstermelőknek és egyéb mezőgazdasági tevékenységet folytató vállalkozásoknak tartanak képzéseket és előadás sorozatokat. A képzési hely kiállító helyként is funkcionál. A projektben megvalósulhat a kültéri elárusító helyek és a nyilvános illemhelyiség felújítása. A strand felé eső piaci elárusító helyek előtt az uszoda felé sétány kerülne kialakításra.

A projekt pozitív támogatásban részesült 2018.12.11-én. Jelenleg a támogatási szerződés megkötésének szakasza van, azonban az eMS online felületi rendszer technikai hibája miatt Berettyóújfalu Város Önkormányzatára eső önerő rész 9,3 euro-val növekedett.

A 930.000 eurós összköltségű projektrész forráselosztása az alábbiként alakulna:

85%-os ERFA: 790.500 euro

10%-os Állami Támogatás: 92.990,70 euro

5%-os Önkormányzati önerő: 46.509,30 euro

Kérem a Tisztelt Képviselő-testületet, hogy támogatását ehhez a mellékelt határozati javaslat elfogadásával adja meg!

Az előterjesztés tartalmaz 2 db határozati javaslatot.

Berettyóújfalu, 2019. január 21.

Muraközi István

polgármester

**1. sz. HATÁROZATI JAVASLAT:**

Berettyóújfalu Város Önkormányzata Képviselő-testülete a 19/2018. (I.25.) önkormányzati határozatot hatályon kívül helyezi.

**Határidő:** azonnal

**Felelős:** Muraközi István polgármester

**2. sz. HATÁROZATI JAVASLAT:**

Berettyóújfalu Város Önkormányzata Képviselő-testülete támogatja a „Promoting cross-border cooperation between institutions and Citizens (Cooperation of institutions and communities) “című pályázat költségvetésének módosítását az alábbi finanszírozási feltételekkel:

|  |  |
| --- | --- |
| Teljes költség  | 930.000 euro |
|  ERFA 85 % |  790.500 euro |
| Állami Támogatás 10 % |  92.990,70 euro |
| Önkormányzati önerő 5 % |  46.509,30 euro |

A projekt végrehajtásához szükséges 46.509,30 euro önrészt Berettyóújfalu Város Önkormányzata a 2019. évi költségvetés terhére biztosítja.

**Határidő:** azonnal

**Felelős:** Muraközi István polgármester